武功爵

武功爵設於中國西漢 ， 是漢武帝時爲籌集軍費 ， 令民買爵而設 。 《 史記 · 卷三十 · 平準書第八 》 ： 有司曰 “ 請置賞官 ， 命曰武功爵 。 ” 瓚曰 ： “ 茂陵中書有武功爵 ： 一級曰造士 ， 二級曰閒輿衛 ， 三級曰良士 ， 四級曰元戎士 ， 五級曰官首 ， 六級曰秉鐸 ， 七級曰千夫 ， 八級曰樂卿 ， 九級曰執戎 ， 十級曰左庶長 ， 十一級曰軍衛 。 此武帝所制以寵軍功 。 ” 《 史記 · 卷三十 · 平準書第八 》 ： 有司曰 “ 級十七萬 ， 凡直三十餘萬金 。 諸買武功爵官首者試補吏 ， 先除 ； 千夫如五大夫 ； 其有罪又減二等 ； 爵得至樂卿 ： 以顯軍功 。 ” 軍功多用越等 ， 大者封侯卿大夫 ， 小者郎吏 。 吏道雜而多端 ， 則官職秏廢 。 《 漢書 · 卷二十四下 · 食貨志第四下 》 ： 有司 “ 請置賞官 ， 名曰武功爵 。 級十七萬 ， 凡直三十餘萬金 。 諸買武功爵官首者試補吏 ， 先除 ； 千夫如五大夫 ； 其有罪又減二等 ； 爵得至樂卿 ， 以顯軍功 。 軍功多用超等 ， 大者封侯卿大夫 ， 小者郎 。 吏道雜而多端 ， 則官職秏廢 。 ” 顏師古注曰 ： “ 此下 - { 雲 } - 級十七萬 ， 凡 - { 值 } - 三十餘萬金 ， 今瓚所引茂陵中書止於十一級 ， 則計數不足 ， 與本文乖矣 。 或者茂陵書說之不盡也 。 ”